| *Eurostopodus argus* |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Caprimulgiformes |
| Familia: | Caprimulgidae |
| Xénero: | *Eurostopodus* |
| Especie: | ***E. argus*** |

 |
| Nome binomial |
| ***Eurostopodus argus***Hartert, 1892 |
| Sinonimia |
| *Véxase o texto*
 |

***Eurostopodus argus*** é unha especie de ave da orde dos caprimulxiformes, familia dos caprimúlxidos, subfamilia dos eurostopodinos, unha das cinco integradas no xénero *Eurostopodus*.

Taxonomía
---------

### Descrición

A especie foi descrita en 1892 polo zoólogo alemán especializado en ornitoloxía Ernst Hartert.

### Sinónimos

Ademais de polo seu nome actualmente válido, a especie coñeceuse tamén polos sinónimos:

* *Eurostopus argus* Hartert, 1892
* *Eurostopodus guttatus gilberti* Deignan, 1950
* *Eurostopodus argus harterti* Mathews, 1912
* *Caprimulgus argus* Rosenberg, 1867

Características
---------------

*Eurostopodus argus* é un dos caprimúlxidos máis grandes e coloridos, con patróns intricados con abundancia de manchas e pencas, permítenlle a esta especie mimetizarse perfectamente en solos avermellados, con vexetación, ou marróns cando se encontran en lugares rochosos parcialmente cubertos de follas, ramas e paus.

Na ave adulta en voo é posíbel observar grandes manchas brancas en catro das plumas primarias exteriores.

Miden entre 25 a 28 cm de longo. Os machos pesan entre 81 e 132 g, mentres que as femias son algo máis pequenas e pesan de 74 a 123 g. A envergadura alar é de 20,5 a 23,9 cm, medindo a cola uns 15 cm de longo, e o pico entre 1,5 e 2,5 cm. O pico é de cor de parda clara a anegrada, ocasionalmente máis claro cerca da comisura da mandíbula inferior. O iris é marrón; e as patas tamén son marróns coas garras máis escuras.

Distribución e hábitat
----------------------

*Eurostopodus argus* encóntrase en gran parte de Australia, salvo na costa leste, e pasa o inverno nas illas menores da Sonda e as illas Aru (Indonesia).

Os seus hábitats naturais son os bosques abertos, zonas de arbustos e matogueiras, sabana e mangleirais.

Estado de conservación
----------------------

Segundo a Unión Internacional para a Conservación da Natureza e dos Recursos Naturais *Eurostopodus argus* ten unha área de distribución moi grande e, polo tanto, non se acerca aos limiares de vulnerábel segundo o criterio do tamaño da área de distribución, e a tendencia da súa poboación parece ser estábel e, polo tanto, a especie non se acerca aos limiares de vulnerábel de acordo co criterio de tendencia da poboación e, aínda que se cuantificou o tamaño da poboación, non se cre que se acerque aos limiares de vulnerábel segundo o criterio do tamaño da poboación. Por estas razóns, o status da especie se avalíase como de *LC* (pouco preocupante).

Notas
-----

1. 1 2  BirdLife International (2016): *Eurostopodus argus* na *Lista vermella* da UICN. Consultada o 17 de xaneiro de 2023.
2. ↑  *Eurostopodus argus* Hartert, 1892 no GBIF. Consultado o 17 de xaneiro de 2023.
3. 1 2  *Eurostopodus argus* Hartert, 1892 na BioLib. Consultada o 17 de xaneiro de 2023.
4. 1 2 3  Morcombe, M. (2003): *Field guide to Australian birds*. Archerfield, Queensland. Steve Parish Publishing Pty Ltd. ISBN 1-7402-1564-8.
5. 1 2  Cleere, N. (2010): *Nightjars: A Guide to Nightjars and related birds*. A&C Black. ISBN 1-8734-0348-8.
6. ↑  Schodde, R. & Mason, I. J. (1980):3 *Nocturnal birds of Australia*. Melbourne: Lansdowne Editions. ISBN 978-0-7018-1040-5.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Eurostopodus argus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Eurostopodus argus*** |

### Bibliografía

* Cleere, Nigel & Nurney, David (1998): *Nightjars: A Guide to the Nightjars, Frogmouths, Potoos, Oilbird and Owlet-nightjars of the World*. Londres: Christopher Helm. ISBN 1-8734-0348-8.
* Sibley, C. G. Ahlquist, J. E. & Monroe, B. L. Jr (1988): "A classification of living birds of the world based on DNA-DNA hybridization studies". *Auk*  **105**: 409-423. (Texto completo).

### Outros artigos

* Caprimulxiformes
* Eurostopodinos
* *Eurostopodus*

|  |  |
| --- | --- |
| Identificadores taxonómicos | 
* Avibase: 28BD3EB7C0896C98
* BirdLife: 22689656
* eBird: sponig1
* GBIF: 2497091
* iNaturalist: 19554
* IRMNG: 10214756
* ITIS: 555531
* IUCN: 22689656
* NCBI: 723271
* Xeno-canto: Eurostopodus-argus

 |